# **Z A P I S N I K**

**korespondenčne Sveta DSO Črnomelj, ki je potekala med 27.11. in 02.12.2020**

PRISOTNI:

* Marinka Jankovič, predsednica Sveta DSO Črnomelj, predstavnica ustanovitelja
* Cvetka Aupič, namestnica predsednice, predstavnica ustanovitelja
* Samo Kavčič, predstavnik lokalne skupnosti
* Jaka Birkelbach, predstavnik ustanovitelja
* Zdenka Vrtin, predstavnica ustanovitelja
* Nada Barič, predstavnica Ustanovitelja

ODSOTNI:

* Marija Starešinič, predstavnica stanovalcev DSO Črnomelj (umrla)

Seja je bila korespondenčna in je vsebovala naslednji

**Dnevni red:**

1. **Sprejem sklepa o začetku postopka imenovanja in volitev članov Sveta DSO Črnomelj**
2. **Sprejem odločitve o izplačilu delovne uspešnosti iz naslova povečanega obsega dela za direktorico in pomočnika direktorice za finance in investicije (plačna skuina B)**
3. **Določitev dinamike izplačila dela plače za delovno uspešnost iz naslova prodaje blaga in storitev na trgu ter določitev višine sredstev, namenjeno izplačilu dela plače za delovno uspešnost iz naslova prodaje blaga in storitev na trgu za direktorico in pomočnika direktorice za finance in investicije**

Uvod:

Zaradi razglašene epidemije v Republiki Sloveniji in omejitve gibanja, je bila sklicana dopisana seja, ki je trajala med 27.11.2020 in 02.12.2020.

Ad/1

Članom sveta je bilo dostavljeno gradivo, ki se nanaša na sprejem sklepa o začetku postopka imenovanja in volitev članov Sveta DSO Črnomelj za mandatno obdobje 2021 – 2025.

Člani sveta so se vsi ( razen ga. Starešiničeve) izjasnili do 02.12.2020 po e-pošti ali po telefonu oz. osebno in sicer je bil soglasno sprejet naslednja sklep:

* **Svet DSO Črnomelj sprejme sklep o začetku postopka imenovanja in volitev članov Sveta DSO Črnomelj za mandatno obdobje 2021 – 2025**

Ad/2

Ker še vedno obstajajo razlogi in podlaga, je bil soglasno sprejet sklep:

* **Direktorici DSO Črnomelj za mesec november 2020 izplača delovna uspešnost iz naslova povečanega obsega dela pri opravljanju rednih delovnih nalog v višini 10 odstotkov njene osnovne plače.**
* **Pomočniku direktorice DSO Črnomelj za finance in investicije se za mesec november 2020 izplača delovna uspešnost iz naslova povečanega obsega dela pri opravljanju rednih delovnih nalog v višini 5 odstotkov njegove osnovne plače.**

Ad/3

Na podlagi veljavne zakonodaje in že sprejetih meril glede dinamike in višine izplačila plače za delovno uspešnost iz naslova prodaje blaga in storitev na trgu je bil soglasno sprejet naslednji sklep:

* **sprejme se način izplačila delovne uspešnosti iz naslova prodaje blaga in storitev na trgu, ki je opredeljena v 4. členu Pravilnika za določanje meril in kriterijev o razdelitvi in izplačilu dela plače za delovno uspešnost iz naslova prodaje blaga in storitev na trgu (št. 070-1/2015 z dne 06.12.2017, izdaja 02), ki je skladna s 1. odstavkom 22k. členom Zakona o sistemu plač v javnem sektorju;**
* **delovna uspešnost iz naslova prodaje blaga in storitev na trgu znaša skladno z veljavnimi predpisi maksimalni znesek dosežene razlike med prihodki in odhodki od prodaje blaga in storitev na trgu in se izplača v mesecu decembru 2020;**
* **v primeru, da se v letnem poročilu ugotovi, da akontativna delovna uspešnost iz naslova za leto 2020 ni bila izplačana v celoti, se ostanek sredstev za ta namen razdeli v letu 2021;**
* **če se po podatkih iz letnega poročila za leto 2020 izkaže, da je bilo akontativno izplačano več sredstev od dovoljenega obsega, se v letu 2021 za preveč izplačani znesek zmanjša obseg sredstev za plačilo delovne uspešnosti iz naslova prodaje blaga in storitev na trgu ;**
* **na podlagi Pravilnika za določanje meril in kriterijev o razdelitvi in izplačilu dela plače za delovno uspešnost iz naslova prodaje blaga in storitev na trgu (št. 070-1/2015 z dne 06.12.2017, izdaja 02) se direktorici in pomočniku direktorice za finance in investicije določi višina sredstev, namenjen izplačilu dela plače za delovno uspešnost iz naslova prodaje blaga in storitev po vseh treh alinejah 6. člena citiranega pravilnika, kar znaša 523,03 €.**

Opomba:

Znesek iz 4. alineje je bil prvotno izračunan v višini 509,05 €. Naknadno, oz. 11.12.2020 je bila ugotovljena računska napaka, tako da je pravilni znesek 523,03 € o čemer so bili člani Sveta obveščeni po e-pošti. Sprememba zneska ni vplivala na njihovo odločitev glede predlaganega sklepa.

Zapisnikar: Predsednik sveta:

Ksenija Pezdirc Marinka Jankovič